CELEX: 32004R1412
Language: hr
Date: 2004-08-03 00:00:00
Title: Uredba Vijeća (EZ) br. 1412/2004 od 3. kolovoza 2004. o izmjeni Uredbe (EZ) br. 1210/2003 o određenim posebnim ograničenjima u gospodarskim i financijskim odnosima s Irakom

18/Sv. 008
            
            
               HR
            
            
               Službeni list Europske unije
            
            
               56
            
         32004R1412
   
               L 257/1
            
            
               SLUŽBENI LIST EUROPSKE UNIJE
            
            
               03.08.2004.
            
         
      UREDBA VIJEĆA (EZ) br. 1412/2004
   od 3. kolovoza 2004.
   o izmjeni Uredbe (EZ) br. 1210/2003 o određenim posebnim ograničenjima u gospodarskim i financijskim odnosima s Irakom
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegove članke 60. i 301.,
   uzimajući u obzir Zajedničko stajalište 2004/553/ZVSP od 19. srpnja 2004. o izmjeni Zajedničkog stajališta 2003/495/ZVSP o Iraku (1),
   uzimajući u obzir prijedlog Komisije,
   budući da:
   
               (1)
            
            
               U skladu s Rezolucijom 1483 (2003.) Vijeća sigurnosti UN-a, Uredba (EZ) br. 1210/2003 (2) odobrava određene imunitete od pravnih postupaka i prisilnih mjera za određena iračka financijska sredstva i robu koji će se primjenjivati do 31. prosinca 2007.
            
         
               (2)
            
            
               Rezolucija 1546 (2004.) Vijeća sigurnosti UN-a predviđa da se imuniteti koji se primjenjuju na izvoz iračke nafte i na Razvojni fond za Irak ne primjenjuju na pravomoćne presude koje proizlaze iz ugovornih obveza, koje je Irak preuzeo nakon 30. lipnja 2004.
            
         
               (3)
            
            
               Privremena koalicijska vlast prestala je postojati 28. lipnja 2004., a Irak je uspostavio svoj puni suverenitet.
            
         
               (4)
            
            
               Zajedničko stajalište 2004/553/ZVSP izmjenjuje odgovarajuću odredbu Zajedničkog stajališta 2003/495/ZVSP o Iraku kako bi se uskladila s Rezolucijom 1546 (2004.).
            
         
               (5)
            
            
               Trebalo bi u skladu s time izmijeniti Uredbu (EZ) br. 1210/2003,
            
         DONIJELO JE OVU UREDBU:
   Članak 1.
   Sljedeći stavak dodaje se članku 10. Uredbe (EZ) br. 1210/2003:
   
      „3.   Stavak 1. točke (a), (b) i (d) ne primjenjuje se na pravne postupke u vezi s ugovornim obvezama koje je preuzeo Irak, uključujući posebno one koje su nakon 30. lipnja 2004. preuzeli Privremena iračka vlada, Središnja banka Iraka i Razvojni fond za Irak, niti na bilo kakvu pravomoćnu presudu koja proizlazi iz takve ugovorne obveze.”
   
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 3. kolovoza 2004.
      
         
            Za Vijeće
         
         
            Predsjednik
         
         B. BOT
         
      
   
   
      (1)  SL L 246, 20.7.2004., str. 32.
   
      (2)  SL L 169, 8.7.2003., str. 6. Uredba kako je zadnje izmijenjena Uredbom Komisije (EZ) br. 1086/2004 (SL L 207, 10.6.2004., str. 10.).